Albueleddet
Leddbånd og knokler i albuen

  

**Albuen** er leddet mellom overarm og underarm.

Leddet er et hengselledd mellom humerus (overarmsbenet) og ulna (albuebenet), som er en av de to knoklene i underarmen. Den andre knokkelen i underarmen, radius (spolebenet), er i kontakt med albueleddet med en liten sylindrisk formet øvre ende, radiushodet, slik at den nesten flate øvre enden er i kontakt med humerus og utsiden av den sylindriske enden glir mot ulna. 

Ved rotasjon av underarmen og hånda roterer radiushodet. Det kalles supinasjon når håndflaten kommer opp, og pronasjon når håndbaken kommer opp.

Albuespissen, olecranon, er den øvre enden av ulna.

Albuen kan bøyes mye, slik at over- og underarm bare har en vinkel på ca. 20 grader. Ved full utstrekking kan albuen overstrekkes, slik at den bøyer 5-10 grader andre veien.

Leddet består av bruskdekkede flater på alle de tre bena, og det er en leddkapsel som er dekket på innsiden av en glatt hinne, synovialhinnen. 

Den største muskelen som bøyer albuen er biceps, som er den store muskelen på framsiden av overarmen. Den største muskelen som strekker albuen er triceps, som er den store muskelen på baksiden av overarmen.

Muskel- og skjelettplager i albuen
----------------------------------

### Smerter på utsiden av albuen

Smerter i albuen oppleves ofte på utsiden av armen. Dette er i mange tilfeller det som kalles "musearm" eller "tennisalbue," som er betegnelser på en tendinopati (senebetennelse) i underarmen. Det er vanlig å oppleve ett eller flere av følgende symptomer:

* Verkende smerte på utsiden av albuen.

* Økende smerter ved bruk av hånd og arm.
* Kraftig ømhet ved trykk inn i muskulaturen.
* Redusert styrke og/eller bevegelighet.
* Smerter som stråler nedover i underarmen og hånden.

Årsaken til smertene er ofte en overbelastning som følge av langvarig ensformig muskelarbeid. Dette kan f.eks være kontorarbeid med mye bruk av mus og tastatur, håndverk eller en ny form for trening.

Flere bilder
------------

* Humerus, radius og ulna i riktig posisjon, sett fra leddets innside.Humerus, radius og ulna i riktig posisjon, sett fra leddets innside.
* Venstre albue sett bakfra, strak arm.Venstre albue sett bakfra, strak arm.
* Venstre albue bøyd, sett bakfra.Venstre albue bøyd, sett bakfra.
* Et vanlig røntgenbilde av albuen.Et vanlig røntgenbilde av albuen.
* Venstre albue som viser bakre og laterale leddbånd.Venstre albue som viser bakre og laterale leddbånd.
* Albuens kapsel sett forfra med strak arm.Albuens kapsel sett forfra med strak arm.
* Albuens kapsel med strak arm sett bakfra.Albuens kapsel med strak arm sett bakfra.
* Supinator muskelen, sett bakfra.Supinator muskelen, sett bakfra.
* Skisse over blodårenettverket rundt albueleddet.Skisse over blodårenettverket rundt albueleddet.
* Baksiden av høyre overarm.Baksiden av høyre overarm.

Referanser
----------

1. ↑  Holck, Per (26. september 2018). «albueleddet». *Store medisinske leksikon* **(norsk)**. Besøkt 7. oktober 2018.
2. ↑  «Smerter i albuen - Fysioterapi Sandvika». *Fysioterapi Sandvika*. Besøkt 7. oktober 2018.

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |